Document ID: 32006D0053

NEUVOSTON PÄÄTÖS,
tehty 23 päivänä tammikuuta 2006,
tietyistä eläinlääkintäalan kustannuksista tehdyn päätöksen 90/424/ETY muuttamisesta
(2006/53/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 37 artiklan,
ottaa huomioon komission ehdotuksen,
ottaa huomioon Euroopan parlamentin lausunnon (1),
ottaa huomioon Euroopan talous- ja sosiaalikomitean lausunnon (2),
sekä katsoo seuraavaa:
(1)
Lintuinfluenssa, aiemmin ”linturutoksi” kutsuttu, on erittäin vaikea lintujen tartuntatauti, joka aiheuttaa erittäin vakavan riskin eläinten terveydelle. Lintuperäinen influenssavirus voi tietyissä olosuhteissa aiheuttaa riskin myös ihmisten terveydelle.
(2)
Tietyistä eläinlääkinnällisistä kustannuksista 26 päivänä kesäkuuta 1990 annetussa neuvoston päätöksessä 90/424/ETY (3) säädetään mahdollisuudesta myöntää jäsenvaltioille yhteisön rahoitusta määrättyjen eläintautien hävittämiseksi. Mainitun päätöksen mukaisesti on mahdollista myöntää tällaista rahoitusta niin kutsutun korkeapatogeenisen viruskannan aiheuttaman lintuinfluenssan hävittämiseksi.
(3)
Viimeaikaisten lintuinfluenssaepidemioiden aikana tautipesäkkeitä aiheuttaneet matalapatogeeniset lintuinfluenssavirukset ovat muuntuneet myöhemmin korkeapatogeenisiksi viruksiksi, mistä on aiheutunut vakavia seurauksia ja riskejä kansanterveydelle. Mutaation jälkeen virusta on äärimmäisen vaikea torjua. Yhteisön toimenpiteistä lintuinfluenssan torjumiseksi 20 päivänä joulukuuta 2005 annetussa neuvoston direktiivissä 2005/94/EY (4) vahvistetaan pakolliset valvonta- ja torjuntatoimenpiteet myös matalapatogeenisten virusten osalta, jotta korkeapatogeenisen lintuinfluenssataudin puhkeaminen voidaan estää.
(4)
Direktiivin 2005/94/EY tultua hyväksytyksi on aiheellista muuttaa päätöstä 90/424/ETY, jotta yhteisön taloudellista apua voidaan myöntää myös niille jäsenvaltioiden suorittamille hävittämistoimenpiteille, joiden avulla torjutaan lintuinfluenssan matalapatogeenisiä viruskantoja, jotka voivat muuntua korkeapatogeenisiksi,
ON TEHNYT TÄMÄN PÄÄTÖKSEN:
1 artikla
Muutetaan päätös 90/424/ETY seuraavasti:
1)
Muutetaan 3 artikla seuraavasti:
a)
poistetaan 1 kohdan kuudes luetelmakohta;
b)
korvataan 2 kohdan ensimmäinen luetelmakohta seuraavasti:
”-
taudille alttiisiin lajeihin kuuluvien eläinten, jotka ovat saaneet tartunnan tai sairastuneet taikka jotka ovat voineet saada tartunnan tai sairastua, teurastaminen ja hävittäminen,”;
c)
korvataan 4 kohta seuraavasti:
”4. Jos yhteisön tilanteen kehityksen vuoksi osoittautuu tarpeelliseksi jatkaa 2 kohdassa ja 3 a artiklassa säädettyjä toimia, voidaan 41 artiklassa säädetyn menettelyn mukaisesti tehdä uusi päätös yhteisön rahoitusosuudesta, joka voi olla suurempi kuin 5 kohdan ensimmäisessä luetelmakohdassa säädetty 50 prosenttia. Tätä päätöstä tehtäessä voidaan säätää kaikista kyseisen jäsenvaltion toteutettaviksi tarkoitetuista toimenpiteistä, joilla varmistetaan toimien onnistuminen, ja erityisesti muista kuin 2 kohdassa mainituista toimenpiteistä.”;
2)
Lisätään artikla seuraavasti:
”3 a artikla
1. Tätä artiklaa sekä 3 artiklan 3 ja 4 kohtaa sovelletaan lintuinfluenssan puhjetessa jäsenvaltion alueella.
2. Kyseinen jäsenvaltio saa yhteisöltä rahoitusta lintuinfluenssan hävittämiseksi, jos 20 päivänä joulukuuta 2005 annetussa neuvoston direktiivissä 2005/94/EY (5) säädetyt torjunnan edellyttämät vähimmäistoimenpiteet on pantu kaikilta osin tehokkaasti täytäntöön yhteisön asiaankuuluvan lainsäädännön mukaisesti ja jos taudille alttiisiin lajeihin kuuluvat eläimet, jotka ovat saaneet tartunnan tai sairastuneet tai jotka ovat voineet saada tartunnan tai sairastua, on lopetettu ja karjanomistajille on maksettu nopeasti riittävä korvaus.
3. Tarvittaessa useaan erään jaettu yhteisön rahoitusosuus on
-
50 prosenttia kustannuksista, jotka aiheutuvat jäsenvaltiolle siipikarjan tai muiden vankeudessa pidettyjen lintujen lopettamisen korvaamisesta karjanomistajille,
-
50 prosenttia kustannuksista, jotka aiheutuvat jäsenvaltiolle eläinten lopettamisesta ja hävittämisestä, eläintuotteiden hävittämisestä, tilojen ja välineiden puhdistuksesta ja desinfioinnista, saastuneiden rehujen hävittämisestä ja sellaisten saastuneiden välineiden hävittämisestä, joita ei voi desinfioida,
-
kun hätärokottamisesta päätetään direktiivin 2005/94/EY 54 artiklan mukaisesti, 100 prosenttia rokotteen hankintakustannuksista ja 50 prosenttia rokotuksen suorittamiskustannuksista.
3)
Lisätään 6 artiklan 1 kohdassa, 7 artiklan 1 kohdassa ja 8 artiklan 1 kohdassa olevan viittauksen ”3 artiklan 1 kohdassa” jälkeen viittaus ”3 a artiklan 1 kohdassa”.
4)
Lisätään liitteessä olevaan 1 ryhmään luetelmakohta seuraavasti:
”-
lintuinfluenssa.”
2 artikla
Tämä päätös on osoitettu kaikille jäsenvaltioille.
Tehty Brysselissä 23 päivänä tammikuuta 2006.

Labels: 11
17
19
5
0
6